CELEX: 22019D1402
Language: ro
Date: 2019-07-10 00:00:00
Title: Decizia nr. 190/2019 a Comitetului mixt al SEE din 10 iulie 2019 de modificare a anexei IX (Servicii financiare) și a anexei XIX (Protecția consumatorilor) la Acordul privind SEE [2019/1402]

12.9.2019   
               
               
                  RO
               
               
                  Jurnalul Oficial al Uniunii Europene
               
               
                  L 235/9
               
            
         DECIZIA NR. 190/2019 A COMITETULUI MIXT AL SEE
         din 10 iulie 2019
         de modificare a anexei IX (Servicii financiare) și a anexei XIX (Protecția consumatorilor) la Acordul privind SEE [2019/1402]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2016/1011 al Parlamentului European și al Consiliului din 8 iunie 2016 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și de modificare a Directivelor 2008/48/CE și 2014/17/UE și a Regulamentului (UE) nr. 596/2014 (1) trebuie încorporat în Acordul privind SEE.
                  
               
                     (2)
                  
                  
                     Prin urmare, anexele IX și XIX la Acordul privind SEE ar trebui modificate în consecință,
                  
               ADOPTĂ PREZENTA DECIZIE:
         
            Articolul 1
            Anexa IX la Acordul privind SEE se modifică după cum urmează:
            După punctul 31k [Regulamentul (UE) 2015/751 al Parlamentului European și al Consiliului], se introduce următorul text:
            
               
                           „31l.
                        
                        
                           
                              32016 R 1011: Regulamentul (UE) 2016/1011 al Parlamentului European și al Consiliului din 8 iunie 2016 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și de modificare a Directivelor 2008/48/CE și 2014/17/UE și a Regulamentului (UE) nr. 596/2014 (JO L 171, 29.6.2016, p. 1).
                           În sensul prezentului acord, dispozițiile regulamentului se citesc cu următoarele adaptări:
                           
                                       (a)
                                    
                                    
                                       în pofida dispozițiilor din Protocolul 1 la prezentul acord, cu excepția cazului în care se prevede altfel în prezentul acord, termenii «stat membru (state membre)» și «autorități competente» se interpretează ca incluzând, pe lângă înțelesul lor din regulament, statele AELS și, respectiv, autoritățile lor competente;
                                    
                                 
                                       (b)
                                    
                                    
                                       la articolul 46 alineatul (4) al doilea paragraf, la articolul 46 alineatul (10) al treilea paragraf și la articolul 46 alineatul (11) primul paragraf, după cuvântul «ESMA» se introduc cuvintele «sau, după caz, Autoritatea AELS de Supraveghere»;
                                    
                                 
                                       (c)
                                    
                                    
                                       la articolul 46 alineatul (10), cuvintele «legislației Uniunii» se înlocuiesc cu «dispozițiilor Acordului privind SEE»;
                                    
                                 
                                       (d)
                                    
                                    
                                       la articolul 47 alineatul (1), în ceea ce privește statele AELS, după cuvântul «ESMA» se introduc cuvintele «și cu Autoritatea AELS de Supraveghere»;
                                    
                                 
                                       (e)
                                    
                                    
                                       la articolul 48 alineatul (3), cuvintele «dreptului Uniunii» se înlocuiesc cu «Acordului privind SEE».”
                                    
                                 
                     
         
         
            Articolul 2
            În anexa XIX la Acordul privind SEE, la punctul 7h (Directiva 2008/48/CE a Parlamentului European și a Consiliului) se adaugă următoarea liniuță:
            
                        „—
                     
                     
                        
                           32016 R 1011: Regulamentul (UE) 2016/1011 al Parlamentului European și al Consiliului din 8 iunie 2016 (JO L 171, 29.6.2016, p. 1).”
                     
                  
         
            Articolul 3
            Textele Regulamentului (UE) 2016/1011 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 11 iulie 2019 sau în ziua următoare ultimei notificări în temeiul articolului 103 alineatul (1) din Acordul privind SEE (*1), oricare dintre acestea este ultima.
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 10 iulie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 171, 29.6.2016, p. 1.
         
            (*1)  Au fost semnalate obligații constituționale.